# Huo Jianqi

Huo Jianqi (xinès simplificat: 霍建起) (Pequín 1958 -) director de cinema xinès. Forma part del grup de la "Cinquena generació " de directors xinesos.

## Biografia

Huo Jianqi va néixer a Pequín (Xina) el 20 de gener de 1958. Durant la Revolució Cultural, l'any 1976, ser enviat al camp però el 1978 ja va poder entrar a estudiar a l'Acadèmia de Cinema de Pequín on va rebre formació en dibuix i pintura, i va coincidir am futurs directors com Zhang Yimou i Chen Kaige.

### Carrera cinematogràfica

Després de graduar-se el 1982, es va incorporar a Beijing Film Studio (China Film Group Corporation - 中国电影集团公司) com a director artístic. Després va col·laborar com a director d'art, entre d'altres, amb Tian Zhuangzhuang per a "Setember" (九月) i "The Horse Thief" (盗马贼) i amb Xia Gang per "Unexpected Passion" (遭遇激情) i "After Separation" (大撒把).
Gairebé totes les pel·lícules de Huo han estat escrites per la seva dona i col·laboradora, Qiu Shi, que els signa amb el nom de "Si Wu". A diferència de molts dels seus contemporanis (i predecessors), Huo poques vegades ha tingut problemes amb el govern xinès pel que fa a les seves pel·lícules, fet que va portar alguns crítics occidentals a etiquetar-lo com el "director estimat de la burocràcia cinematogràfica de la Xina".
L'any 1995 que va començar la seva carrera com a director, amb "The Winner" (赢家): la història d'un corredor discapacitat que va en ajuda d'una jove víctima d'un accident al carrer; això fa que s'enamora d'ella sense adonar-se que li han amputat la cama i porta una pròtesi. La pel·lícula conté les llavors de dues característiques essencials de l'estil de Huo Jianqi: tant romàntic com decididament realista, en línia amb el neorrealisme que s'estava desenvolupant en la literatura al mateix temps. Va rodar la seva segona pel·lícula l'any següent: "The Singer" (歌手), estrenada l'any 1997, la història d'un cantant que acaba allistant-se a l'Exèrcit Popular d'Alliberament.
La carrera d'Huo Jianqi va arrencar realment amb l'èxit internacional de la seva següent pel·lícula, estrenada l'any 1999 i coronada amb un triple Gall d'Or (Jinji Jiang) (金鸡奖) i el premi a la millor pel·lícula al festival de Montreal: "Postmen in the Mountains" (那山, 那人, 那狗).

## Filmografia i premis

| Any | Títol anglès | Títol xinès | Notes i Premis |
| 1995 | The Winner | 赢家 | |
| 1997 | The Singer | 歌手 | |
| 1998 | The Man and the Dog in Mountain | 那山、那人、那狗 | Premi Jinji Jiang a la millor pel·lícula i Premi del Jurat al Festival Internacional de Cinema de l'Índia. |
| 1999 | Nine nine sunny sky | 九九艳阳 天 | |
| 1999 | Postmen in the Mountains | 那山那人那狗 | Adaptació d'una novel·la de l'escriptor Peng Jianming. Premi Jinji Jiang a la millor pel·lícula. Prix du public Air Canada del Festival Internacional de Cinema de Mont-real |
| 2000 | A Love of Bluyeness | 蓝色爱情 | Adaptació d'un conte de l'escriptora Fang Fang. |
| 2002 | Live Show | 生活秀 | Adaptació d'un conte de l'escriptora Chi Li. Golden Globet a la millor pel·lícula en el Shanghai International Film Festival |
| 2003 | Nuan (Warm) | 暖 | Adaptació d'un relat de l'escriptor Mo Yan. Premi Jinji Jiang a la millor pel·lícula, Tokio Sakura Grand Prix del Festival Internacional de Cinema de Tòquio |
| 2005 | A Time to Love | 情人结 | Protagonitzada per l'actriu Zhao Wei |
| 2008 | The Foolish Old Man Moves the Mountain | 时代愚公 | Estrenada durant els Jocs Olímpics de Pequín 2008 |
| 2009 | Snowfall in Taipei | 台北飘雪 | |
| 2011 | The Seal of Love | 秋之白华 | Basada en la vida de Qu Qiubai i Yang Zhihua dos joves dirigients dels inicis del Partit Comunista Xinès. |
| 2012 | Xiao Hong | 蕭紅 | Biografia de l'escriptora Zhang Naiying, coneguda com Xiao Hong |
| 2013 | Falling Flowers | 萧红 | |
| 2015 | Love in the 1980s | 1980年代的爱情 | |
| 2016 | Xuanzang of the Tang Dynasty | 大唐玄奘 | Cérvol Daurat a la millor pel·lícula del Festival de Cinema de Changchun Premi al millor director del Festival de Cinema do BRICS. |
| 2019 | Follow You Heart | | |

## Referències

* 1 2 «www.Firecracker-Media.com|» (en àrab). [Consulta: 31 maig 2022].
* 1 2 3 «Huo Jianqi» (en anglès). [Consulta: 31 maig 2022].
* 1 2 3 «chinesemovies.com.fr». [Consulta: 31 maig 2022].
* ↑ «Palmarès du Festival des films du monde de Montréal - 1999 | Festival des Films du Monde», 26-06-2019. Arxivat de l'original el 2019-06-26. [Consulta: 31 maig 2022].
* ↑ Planas Penadés, Ricard. Historia del cine chino. Primera edició: febrer 2019, 2019. ISBN 978-84-17418-45-8.
* ↑ «Ru ying sui xin», 19-04-2019. [Consulta: 31 maig 2022].